OpenLLM-France/wikimedia huggingface dataset:
# Fontaines-les-Sèches

Fontaines-les-Sèches és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 41 habitants.

## Demografia
### Població

El 2007 la població de fet de Fontaines-les-Sèches era de 41 persones. Hi havia 24 famílies, de les quals 12 eren unipersonals (8 homes vivint sols i 4 dones vivint soles) i 12 parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 21 eren l'habitatge principal de la família, 11 eren segones residències i 2 estaven desocupats. Tots els 34 habitatges eren cases. Dels 21 habitatges principals, 16 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 3 tenien dues cambres, 5 en tenien tres, 7 en tenien quatre i 6 en tenien cinc o més. 5 habitatges disposaven pel capbaix d'una plaça de pàrquing. A 12 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fontaines-les-Sèches el 2009 :
| Homes | Edats | Dones |
| 0 | 95 o + | 0 |
| 4 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 8 |
| 0 | 30 a 34 | 8 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 32 persones, 16 eren actives i 16 eren inactives. De les 16 persones actives 14 estaven ocupades (7 homes i 7 dones) i 2 estaven aturades (1 home i 1 dona). De les 16 persones inactives 4 estaven jubilades i 12 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de construcció.
Dels 2 establiments de servei als particulars que hi havia el 2009, 1 era un paleta i 1 electricista.
L'any 2000 a Fontaines-les-Sèches hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Fontaines-les-Sèches a l'INSEE.
* Évolution et structure de la population Fitxa amb el detall de dades de Fontaines-les-Sèches a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Normalització

La normalització és l'acció o efecte de normalitzar, de crear, establir o acollir-se a normes, regulacions o criteris d'optimització d'un objecte o procés. Fer que una cosa o persona s'ajusti a les expectatives socials o tècniques vigents. S'aplica a processos matemàtics, estadístics, sociològics, d'enginyeria, legislació i administració.

## Normalització lingüística

Les normalitzacions lingüístiques són accions encaminades a garantir que els usos d'una llengua esdevinguin estables i generalitzats en les comunicacions d'una comunitat lingüística o el projecte o procés per assolir aquest objectiu. També ho són la planificació de l'estatus d'una llengua creació d'un registre literari o una llengua estàndard a partir d'una varietat lingüística sense forma escrita unificada, així com la planificació del corpus d'una llengua.

## Normalització cultural

Són aquelles actuacions encaminades a aconseguir que un determinat camp cultural esdevingui hegemònic dins un grup social o cultural, de manera que les jerarquies de valor d'aquest camp s'identifiquin amb les de la cultura nacional. Els processos de normalització cultural es consideren, per tant, com a eix vertebrador en els processos de construcció nacional o d'articulació d'una consciència nacional. El concepte, però, no és habitualment utilitzat en aquells països en què les hegemonies culturals no són objecte de discussió, com per exemple França, els Estats Units, Itàlia, Alemanya, Anglaterra o els Països Baixos. S'utilitza en contextos on diverses cultures nacionals competeixen per l'hegemonia (Països Catalans, Israel, Québec) o en períodes posteriors a grans transformacions polítiques, com a Portugal.

## Vegeu també

* Visibilització
* Estandardització
* Normativització
* Normalització lingüística del català

## Referències

* ↑ Fernàndez, Josep-Anton. El malestar en la cultura catalana. Barcelona: Empúries, 2008. ISBN 978-84-9787-341-3.
* ↑ Beinin, Joel «Imposed Normalization and Cultural Transgression. Cultural Politics in Egypt and Israel since the 1979 Peace Treaty». Dins John Bunzl "Islam, Judaism and the Political Role of Religions in the Middle East. University Press of Florida, Gainesville., 2004, pàg. 137-155.
* ↑ Tremblay, Gaetan. Autonomie et Mondialisation: Le Québec et la Catalogne à L'Heure du Libre-échange et de la Communauté Européenne (en francès). Cité de Québec: Presse Universitaire du Québec, 1990.
* ↑ Kaufman, Helena. After the revolution. Twenty Years of Portuguese Literature, 1974-1994. (en anglès). Londres: Associated University Presses, 1997. ISBN 0-8307-5336-1.
Viccionari
# Bahrani

L'illa de Bahrani és una illa de l'emirat d'Abu Dhabi (Emirats Àrabs Units) a la costa de l'emirat, a uns 19 km a l'oest d'Abu Dhabi (ciutat) a la barrera d'illes de l'oest de la ciutat.
És una illa arenosa amb alguna roca, i de forma triangular amb una distància de 6 km de nord a sud i teòrica una base de triangle (al nord) d'uns 8 km d'ample. La seva superfície és d'uns 12 km² i el seu punt més alt s'eleva fins als 4 metres.
El clima és sec. La temperatura mitjana és de 29 °C. El mes més càlid és l'agost, a 36 °C, i el més fred, el gener, a 22 °C.
Hi viuen ocells (estornins) com la sterna saundersi, la sterna anaethetus, la sterna repressa, sterna sandvicensis, sterna hirundo i l'sterna bengalensis. A les aigües de la vora hi ha dofins (Tursiops truncatus i sousa chinensis) i morses (Dugong dugon), i com animals de terra gaseles (Gazella subgutturosa) i llebres àrabs (Lepus capensis).
L'illa és un lloc freqüentat per pescadors que pesquen amb trampes. A la part sud-oest s'han trobat les restes d'un camp islàmic.

## Referències

* ↑ «Ḩālat al Baḩrānī». GeoNames. [Consulta: 16 juliol 2022].
* ↑ «Carte de l'Ḩālat al Baḩrānī». ile-archipel.com. [Consulta: 16 juliol 2022].
* ↑ «Ḩālat al Baḩrānī». mapnall.com. [Consulta: 16 juliol 2022].
* ↑ «Ḩālat al Baḩrānī» (en anglès). GeoView. [Consulta: 16 juliol 2022].
# Albert Closas i Solà

Albert Closas i Solà és un periodista català, presentador i director del programa econòmic Valor afegit, emès al 33 des del 21 de gener de 2003.
Llicenciat en Ciències de la Informació el 1981, inicialment va treballar en els diaris catalans Cataluña Express, Mundo Diario, El Noticiero Universal i Hoy. Des del 1988 treballa a TV3, on ha exercit de redactor en cap de l'Àrea d'Economia, de sotsdirector d'Informatius i de subdirector d'informatius no diaris. Closas va deixar temporalment el programa d'economia del 33 per presentar i codirigir La nit al dia, en substitució de Mònica Terribas, durant un curt període del 2008, des del 12 de maig fins al 20 de juny, dia en què se'n va emetre l'últim programa. El 2012 el programa Valor afegit, que dirigeix i presenta des del 2003, va rebre el Premi Nacional de comunicació científica, que atorga Fundació Institució Catalana de Suport a la Recerca. També va conduir a TV3 i el 3/24 L'entrevista de l'estiu de 2013, on feia una entrevista diària.

## Referències

* ↑ «La informació econòmica a la televisió» (en castellà). Vivir (La Vanguardia), 30-01-2007, p. 15.
* ↑ Ballarín Enjuanes, Lourdes. La informació econòmica a la televisió, un espectacle que costa de veure. Edicions de la Universitat de Lleida, 2006, p. 33. ISBN 978-84-8409-514-9.
* ↑ Arbós, Marta «La informació més delicada». Capçalera, 164, 01-06-2014, pàg. 6-9. Arxivat de l'original el 27 d’abril 2014. ISSN: 1135-1047 [Consulta: 26 juny 2014]. Arxivat 27 April 2014$^{[Datemismatch]}$ a Wayback Machine.
* ↑ «Professorat». Periodisme Laboral. Postgrau de Periodisme Sociolaboral. [Consulta: 27 agost 2013].
* 1 2 «Albert Closas serà el nou presentador de "La nit al dia"». 324.cat, 09-05-2008.
* ↑ «Albert Closas sustituirá a Mónica Terribas al frente del programa de TV3 La nit al dia» (en castellà). 20 minutos/EFE, 09-05-2008.
* ↑ Castellví Roca, Albert «Albert Closas: "L'economia ha de ser amable"». Ara, 20-02-2012.
* ↑ «Albert Closas farà l'entrevista d'estiu a TV3». El Punt Avui, 22-07-2013.

## Enllaços externs

* Web de Valor afegit
# Corcubión

Corcubión és un municipi de la província de la Corunya a Galícia. Pertany a la Comarca de Fisterra.
Evolució demogràfica :
| 1900 | 1930 | 1950 | 1981 | 2004 |
| 1.551 | 1.613 | 1.581 | 2.114 | 1.964 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Corcubión (San Marcos)
* Redonda (San Pedro)
* Capilla de San Antonio
* Capilla do Pilar
# Torbera alta

Una torbera alta o torbera ombrogènica és un tipus de torbera a la qual l'aportació d'aigua depèn exclusivament de les precipitacions, per això és una zona humida àcida i pobre en minerals, un biòtop on la flora i la fauna s'ha d'adaptar a aquestes condicions extremes. Les torberes altes es troben principalment en zones amb clima fred i humit com la taigà. Com que l'aigua de pluja conté molt poca quantitat de minerals, la vegetació predominant d'una torbera alta són les molses del gènere Sphagnum (esfagne). És l'estadi final de l'evolució d'una torbera.

## Referències

* ↑ Gran Enciclopèdia Catalana. Volum 22. Reimpressió d'octubre de 1992. Barcelona: Gran Enciclopèdia Catalana, 1992, p. 426. ISBN 84-7739-064-9.
* ↑ iAgua, redaccion. «¿Qué son las turberas?» (en castellà), 25-11-2020. [Consulta: 16 octubre 2022].
* ↑ «Raised bog | The Wildlife Trusts» (en anglès). [Consulta: 26 febrer 2024].
* ↑ «Raised Bogs in Ireland Factsheet» (en anglès americà). [Consulta: 26 febrer 2024].
* ↑ «sfagnéto in Vocabolario - Treccani» (en italià). [Consulta: 16 octubre 2022].
* ↑ «7 Turberas Altas, Turberas Bajas (Fens y Mieres) y Áreas Pantanosas» (en castellà). [Consulta: 31 octubre 2022].
* ↑ «torbera | enciclopedia.cat». [Consulta: 26 febrer 2024].
* ↑ «Bog» (en anglès). Encyclopædia Britannica. Encyclopædia Britannica, Inc.. [Consulta: 24 juliol 2021].
* ↑ Finn, Zarah. «What is a raised bog?» (en anglès americà), 15-12-2017. [Consulta: 26 febrer 2024].

## Vegeu també

* Embornal de carboni
* Herba de la gota
* Pantà
* Torba
* Torbera
* Torbera baixa
* Trèvol d'aigua
# Norman

«Norman» té aquests significats:
* Biografies
** Nom:
*** Norman Borlaug, Premi Nobel de la Pau el 1970
*** Norman Robert Foster, arquitecte britànic
*** Norman Foster Ramsey, Premi Nobel de Física el 1989
** Cognom:
*** Donald Norman, acadèmic estatunidenc en el camp de la ciència cognitiva, disseny i usabilitat
*** Russel Norman, polític neozelandès i colíder del Partit Verd
* Toponímia:
** Comtat de Norman, comtat de l'estat de Minnesota als Estats Units
** Norman (Carolina del Nord), població dels Estats Units a l'estat de Carolina del Nord
** Lake Norman of Catawba, concentració de població designada pel cens dels Estats Units a l'estat de Carolina del Nord
** Norman (Nebraska), població dels Estats Units a l'estat de Nebraska
** Norman (Oklahoma), població dels Estats Units a l'estat d'Oklahoma
** Norman Park, població de l'estat de Geòrgia (Estats Units)
* Altres:
** Norman (pel·lícula de 2016), pel·lícula protagonitzada per Richard Gere
** Norman Cycles, fabricant de motocicletes britànic
# Bahà

Bahà és el nom dels següents personatges:
Bahà forma part del nom de molts personatges:
* `Abdu'l-Bahà, una de les figures centrals de la Fe bahà'í
* Abu-l-Hàssan Alí ibn Massud Bahà-ad-Dawla, sultà gaznèvida
* Baha al-Din Sam, sobirà shansabànida
* Baha al-Din Sam I, sultà gúrida shansabànida
* Baha al-Din Sam II, sultà gúrida shansabànida
* Bahà'u'llàh, profeta fundador de la Fe bahà'í
* Jalal-ad-Dawla Abu-Tàhir ibn Bahà-ad-Dawla, sultà buwàyhida
* Nabil Baha, futbolista marroquí
* Rafiq Baha' ad-Din Hariri, polític libanès

## Notes

* ↑ Per a l'elaboració d'aquest llistat s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Bahà, tot i que no en fos el nom principal
# Corcos

Corcos és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 257 | 276 | 259 | 258 |
# Torrent de Bonsfills

El Torrent de Bonsfills és un afluent per la dreta de la Riera de Vallmanya, al Solsonès.

## Municipis per on passa

El curs del Torrent de Bonsfills transcorre íntegrament pel terme municipal de Pinós.

## Xarxa hidrogràfica

La xarxa hidrogràfica del Torrent de Bonsfills està constituïda per 9 cursos fluvials que sumen una longitud total de 5.699 m.

### Distribució municipal

El conjunt de la seva xarxa hidrogràfica transcorre íntegrament pel terme municipal de Pinós.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Agurtzane Intxaurraga

Agurtzane Intxaurraga (Orozko, Biscaia, 12 de febrer de 1966) es una directora de teatre i de cinema basca.

## Biografia

Va estudiar art dramàtic fins als anys 80 a Antzerti. Després es va llicenciar en ciències de la informació per la Universitat del País Basc i va estudiar cant a l'Orfeón Donostiarra.
Ha estat directora del grup teatral Hika Teatroa. A més de la seva obra teatral, també ha treballat com a directora de diversos programes d'Euskal Telebista.
El 2016 va dirigir el seu primer llargmetratge, la pel·lícula d'animació Teresa i Tim, per la que va ser nominada a un Goya a la millor pel·lícula d'animació el 2017.

## Obres
### Cinema

| Any | Obra |
| 2016 | Teresa eta Galtzagorri |

### Televisió

| Any | Programa | Canal |
| 2001 | Kirkel dema | ETB |

### Teatre

| Any | Obra | Companya |
| 2018 | Koaderno zuria / Coaderno blanco | Hika Teatroa |
| 2017 | Sagartu | Hika Teatroa |
| 2013 | Itsasoaren emazteak | Hika Teatroa |
| 2002 | Ai ama !! | Hika Teatroa |
| 1998 | Xagukumeak | Hika Teatroa |
| 1993 | Ongi etorri etsai hori | Hika Teatroa |
| 1992 | Charlotadas | Hika Teatroa |

## Llibres

2006: Bidegileak: Maurizia Aldeiturriaga (1904-1988)

## Referències

* ↑ Hika teatroa a redescena.net
* ↑ Agurtzane Intxaurraga Arxivat 2021-01-20 a Wayback Machine. al web de Hika Teatroa
* ↑ Nely Reguera y Agurtzane Intxaurraga, nominadas a los Goya 2017, al web de CIMA
* ↑ «Agurtzane Intxaurraga Etxebarria :: Inguma - Euskal komunitate zientifikoaren datu-basea». www.inguma.eus.
# Francesco Zuccarelli

Francesco Zuccarelli (Pitigliano, Toscana, 15 d'agost de 1702 - Venècia, 30 de desembre de 1788) va ser un pintor rococó italià.
Format en Roma a les ordres de Paolo Onesi, Giorgio Morandi i Pietro Nelli. En Roma, i més endavant en Venècia, es va fer famós com un dels millors pintors paisatgistes del classicisme del segle xviii. Després d'haver visitat Anglaterra en una ocasió anterior, va anar de nou convidat a tornar en 1752, romanent fins a 1773, quan es va establir en Florència, on va morir en 1788.
Zuccarelli, que era un dels membres que van fundar en el Regne Unit la Royal Academy, va gaudir del patrocini de la Corona Britànica i de molts rics col·leccionistes anglesos, per a qui va realitzar els seus més importants treballs que representen paisatges i ruïnes clàssiques amb figures menudes en estil vedutista. També va treballar en Bèrgam, al nord d'Itàlia, i en París.
Un bon nombre d'ells es troben en el Castell de Windsor. Altres peces importants es troben en el Palau Real de Venècia, en Viena, en el National Gallery de Londres, en el National Gallery de Washington, el Museu de l'Hermitage de Sant Petersburg i en el Museu del Louvre en París. El seu treball era molt desigual, però en les seues millors obres rivalitzà amb els més representatius pintors paisatgistes del seu temps. Les seues pintures duen sovint una marca que representa una carabassa, una representació il·lustrada del seu nom, que significa xicoteta carabassa.

## Referències

* Francesco Zuccarelli en The Getty Foundation. (anglès)
# Bahriye Üçok

Bahriye Üçok (Trebisonda, Imperi Otomà, 1919 - Ankara, Turquia, 6 d'octubre de 1990) va ser una acadèmica turca, teòloga, que va morir a causa d'un atemptat amb un paquet bomba. També va escriure en diaris i va ser política (diputada d'Ordu) del Partit Republicà del Poble (CHP).
Segons la seva filla, l'advocada Kumru Üçok, és l'única dona turca que ha patit un atemptat d'aquest estil. També va exercir de professora associada a la Facultat de Divinitat (İlahiyat Fakültesi en turc) de la Universitat d'Ankara i va ser considerada una acadèmica amb idees secularistes. També fou una defensora dels drets de les dones.
Gülay Calap, la jove de la companyia que va acceptar el paquet que provocà la mort d'Üçok, va desaparèixer durant més de tres anys i fou arrestada a Esmirna el 16 de gener de 1994, com a responsable en aquesta ciutat de Türkiye Devrimci Halk Partisi (Partit popular revolucionari de Turquia), una organització extremista afiliada amb el PKK. Després de complir 12 anys d'una sentència de 22 anys i 6 mesos per aquest atemptat, fou alliberada i el 2007 va ser vicepresidenta del Partit de la Societat Democràtica.
Üçok es autora del llibre İslâm Devletlerinde Türk Naibeler ve Kadın Hükümdarlar (en català, traduïble com a «Dones regentes i sobiranes turques als Estats Islàmics») (Kırmızı Kedi Yayınevi, 2020; ISBN 978-6052986264).

## Reconeixement

Hi ha diverses places, bulevards, avingudes i similars amb el nom de Bahriye Üçok a les grans ciutats de Turquia com: Ankara, Bursa, Edirne o Esmirna.

## Referències

* ↑ Murat Aksoy. Başörtüsü-türban: batılılaşma-modernleşme, laiklik ve örtünme. Kitap Yayinevi Ltd., 2005, p. 190–. ISBN 978-975-6051-05-4.
* ↑ Haberleri, Hayat; Sanat, Kültür. «Aydınlanma yazarı Bahriye Üçok katledilişinin 26. yılında anılıyor» (en turc). Sözcü, 06-10-2016. [Consulta: 23 març 2021].
* ↑ «'Anneme bombayı ellerimle verdim'» (en turc). Sabah, 26-02-2010.
* ↑ Rubin i Rubin, 2008, p. 256.
* ↑ Al-Ansari, 2014, p. 7.
* ↑ Sürek, Erdem. «Kargocu kız DTP’nin kurmayı» (en turc). Hürriyet. [Consulta: 23 març 2021].
* ↑ «Büyükşehir Belediyesi'nden yatırım atağı» (en turc). Izmir Büyükşehir Belediyesi, 01-05-2002. [Consulta: 23 març 2021].

## Bibliografia

* Al-Ansari, Abdulhamid. The Political Rights of Women in Islam (en anglès). Berlín: Epubli, 7 març 2014. ISBN 978-3-8442-8401-0.
* Rubin, Barry M.; Rubin, Judith Colp. Chronologies of Modern Terrorism (en anglès). M.E. Sharpe, 2008. ISBN 978-0-7656-2206-8.
# Dan Houser

Dan Houser (Londres, Regne Unit, 24 de maig de 1973) és un productor i desenvolupador de videojocs britànic qui va ser el vicepresident creatiu (juntament amb el seu germà Sam Houser) de Rockstar Games. És conegut per haver produït i escrit diversos videojocs de la sèrie Grand Theft Auto, Bully, Red Dead Redemption 2, Max Payne 3, entre uns altres.
Després de tenir un any sabàtic es va anunciar el seu retir de la companyia Rockstar Games l'11 de març del 2020.

## Biografia

Daniel Houser va néixer a Londres el novembre de 1973, fill de l'advocat britànic Walter Houser i de l'actriu Geraldine Moffat. Houser va estudiar geografia. Tot i voler ser músics, tant Houser com el seu germà Sam tenien una fascinació per la narració des de ben petits. Van créixer a prop d'una videoteca de Londres i van veure moltes pel·lícules de culte i crims nord-americans i Spaghetti Westerns. Houser ha declarat que és un fan de la pel·lícula de Walter Hill The Warriors, i Rockstar Games va llançar una versió de videojoc de The Warriors el 2005. El 1995, Houser va aconseguir una feina a temps parcial a BMG Interactive provant CD-ROM; es va convertir en un empleat a temps complet fins a 1996. Dan i Sam més tard es van interessar en un videojoc anomenat Race'n'Chase que estava sent desenvolupat per DMA Design després d'obtenir una vista prèvia del joc. Els Housers van signar Race'n'Chase a BMG Interactive com a editor i van canviar el nom del joc a Grand Theft Auto.

## Obres
### Productor

* Grand Theft Auto III (2001)
* Smuggler's Run: Warzones (2002)
* Grand Theft Auto: Vice City (2002)
* Grand Theft Auto: San Andreas (2004)
* Grand Theft Auto: Liberty City Stories (2004)
* Grand Theft Auto: Vice City Stories (2006)
* Grand Theft Auto V (2013)

### Escriptor

* Grand Theft Auto: London, 1969 (1999)
* Grand Theft Auto 2 (1999)
* Grand Theft Auto III (2001)
* Smuggler's Run 2: Hostile Territory (2001)
* Grand Theft Auto: Vice City (2002)
* Grand Theft Auto: San Andreas (2004)
* Grand Theft Auto: Liberty City Stories (2005)
* Grand Theft Auto: Vice City Stories (2006)
* Bully (2006)
* Grand Theft Auto IV (2008)
* Grand Theft Auto: Chinatown Wars (2009)
* Red Dead Redemption (2010)
* Max Payne 3 (2012)
* Grand Theft Auto V (2013)
* Red Dead Redemption 2 (2018)

### Actor de veu

* X-Squad (2000)
* Red Dead Redemption Undead Nightmare (2010)
* Grand Theft Auto III (2001)
* Grand Theft Auto: Vice City (2002)

## Referències

* ↑ 168 M. Massigli, Ambassadeur de France à Londres, à M. Douglas, Ambassadeur des États-Unis à Londres. Peter Lang.
* ↑ Introduction: The American History of Rockstar Games. De Gruyter, 2022-08-08, p. 1–30. ISBN 978-3-11-071661-0.
* ↑ Bowman, Nick. «Grand Theft Auto and Media Violence» (en anglès). SAGE Publications, Ltd., 24-06-2015. DOI: 10.4135/9781473935280. [Consulta: 24 març 2023].